1570

1570 sa roun lannen koumin ki ka koumansé oun dimanch.

 Évènman 
 9 janvyé : kréyasyon di Tribinal di Lenkizisyon-an atè Lima, o Pérou.

 8 févriyé, Chili : Concepción sa détrwi pa roun tranmman di latè.

 28 févriyé : gouvèlnò pòtidjé-a ka fè asasiné soultan-an di Ternate, sa ki ka provoké dé ensirègsyon kont Pòtidjé-ya.

 20 mars : o Brézil, oun dékrè ka garanti libèrté-a dé Endjen, mé lalwa-a ké volonté-a di apliké li pa ké fika sifizan pou anpéché vyolans-a ki yé ka kontinwé à sibi. Lalwa-a ka pèrmèt o kolon di rédjwi Endjen-yan an lèsklavaj rounso an lagèr jis oben pou doumann-an di Endjen-an oben si li ka anfwi so kò di roun « aldeia » é ka rété absan pli di roun lannen.

 1e jwiyé : Tirk-ya ka débarké atè Chip.

 30 jwiyé, Japon : viktwè di daimyō Oda Nobunaga atè batay-a d'Anegawa.

 9 sèptanm : priz di Nicosie. Lanpir otoman-an ka koumansé konkèt-a di Chip é ka asyéjé Famagouste pannan roun lannen (li sa pran an 1571). Tirk-ya ka anparé so kò di Nicosie é ka masakré popilasyon-an.

 Khan mongòl-a Altan ka fè lapè-a ké Chinwa-ya.

 O Japon, lavil-a di Nagasaki sa ouvè pou koumèrs ké étranjé-ya.

 Èspédisyon di Francis Drake kont kolonni èspagnòl-ya (1570-1572).

 Nòt ké référans 

 Lyen ègstèrn